ວັນທີ 25 ເມສາປີ 1945, ຢູ່ຊານຟຼານສິສໂກແຫ່ງອາເມລິກາ ຜູ່ແທນທີ່ມາຈາກ 50 ປະເທດ ໄດ້ຈັດກອງປະຊຸມອົງການສາກົນສະຫະປະຊາຊາດ. ວັນທີ 25 ມິຖຸນາ, ໄດ້ຜ່ານກົດບັດສະຫະປະຊາຊາດ. ວັນທີ 26 ມິຖຸນາ ເມື່ອຈີນ ຝຣັ່ງ ສະ
ຫະພາບໂຊວຽດ ອັງກິດແລະອາເມລິກາ ພ້ອມກັບຫລາຍປະເທດທີ່ເຊັນສັນຍາ ໄດ້ມອບສານອະນຸມັດແລ້ວ,ກົດບັດສະຫະປະຊາຊາດໄດ້ບັງເກີດຜົນບັງຄັບໃຊ້ໄປໃນຕົວ, ສະຫະປະຊາຊາດ ໄດ້ກຳເນີດຂຶ້ນຢ່າງເປັນທາງການ. ປີ 1947 ສະມັດຊາໃຫຍ່ສະ
ຫະປະຊາຊາດຕົກລົງຈັດເອົາວັນທີ 24 ຕຸລາເປັນວັນສະຫະປະຊາຊາດ.
ວັດຖຸປະສົງຂອງສະຫະປະຊາຊາດແມ່ນ: ປົກປັກຮັກສາສັນຕິພາບແລະຄວາມປອດໄພຂອງສາກົນ; ຂະຫຍາຍການພົວພັນມິດຕະພາບທີ່ຖືການເຄົາລົບສິດສະເຫມີພາບແລະຫລັກການຕັດສິນຊີ້ຂາດໂດຍຕົນເອງຂອງປະຊາຊົນບັນດາປະເທດໃນໂລກເປັນພື້ນຖານ; ດຳເນີນການຮ່ວມມືລະຫວ່າງຊາດ, ເພື່ອແກ້ໄຂບັນຫາງເສດຖະກິດ ສັງຄົມ ວັດທະນະທຳແລະມະນຸດສະທຳລະຫວ່າງຊາດ, ແລະຊຸກຍູ້ໃຫ້ເຄົາລົບສິດທິມະນຸດແລະເສ ລີພາບພື້ນຖານຂອງທົ່ວມະນຸດ. ຮອດເດືອນກັນຍາປີ 2002 ສະຫະປະຊາຊາດມີປະເທດສະມາຊິກ 191 ປະເທດ, ໃນນັ້ນມີ 49 ປະເທດແມ່ນປະເທດລິເລີ່ມສ້າງຕັ້ງສະຫະປະຊາຊາດ. ສຳນັກງານໃຫຍ່ສະຫະປະຊາຊາດ ຕັ້ງຢູ່ນິວຢອກແຫ່ງອາເມລິກາ, ແລະໄດ້ຕັ້ງສາຂາສຳນັກງານຢູ່ເຊີແນວແຫ່ງສວິສ໌ ກຸງວຽນແຫ່ງໂອ
ດຼິສ ເນໂລບີແຫ່ງເກນຢາແລະບາງກອກແຫ່ງປະເທດໄທ.
ຈີນແມ່ນປະເທດໃຫຍ່ທີ່ພວມພັດທະນາ, ທັງແມ່ນປະເທດມົນຕີຖາວອນຂອງສະພາຄວາມຫມັ້ນຄົງສະຫະປະຊາຊາດ, ຈີນໄດ້ຍຶດຫມັ້ນຫລັກການໂດຍຕະຫລອດໃນວຽກງານສາກົນ, ຍຶດຖືຄວາມເປັນທຳ,ມີຖານະສຳຄັນເປັນພິເສດໃນສະຫະປະຊາຊາດແລະເວທີສາກົນ. ປັດຈຸບັນ ສະຫະປະຊາຊາດມີບົດບາດແນວໃດໃນການຊຸກຍູ້ການສ້າງລະບຽບການເມືອງ ເສດຖະກິດສາກົນໃຫມ່ທີ່ທ່ຽງທຳແລະສົມເຫດສົມຜົນ,ແມ່ນຈຸດສຸມທີ່ປະຊາຄົມໂລກເອົາໃຈໃສ່ນຳ. ເຈດຈຳນົງຂອງຈີນກ່ຽວກັບການສ້າງລະ
ບຽບການເມືອງ ເສດຖະກິດສາກົນໃຫມ່, ປົກປັກຮັກສາສັນຕິພາບ ຊຸກຍູ້ການພັດທະ
ນາແລະຄັດຄ້ານລັດທິເຈົ້າອຳນາດ,ກ່າວເນັ້ນໃຫ້ຫ້າປະເທດມົນຕີຖາວອນຂອງສະພາຄວາມຫມັ້ນຄົງປະສານງານແລະຮ່ວມມືກັນ,ເພື່ອມີຜົນດີຕໍ່ສັນຕິພາບແລະການພັດທະ
ນາຂອງໂລກ.